**МОТИВИ ЗА РАЗРАБОТВАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА №2 ЗА КЛАСИФИКАЦИЯ НА ОТПАДЪЦИТЕ**

Проектът на Наредба за изменение и допълнение (НИД) на Наредба №2 за класификация на отпадъците е разработен с цел транспониране в българското законодателство на Решение 2014/955/ЕС на Комисията за изменение на Решение 2000/532/ЕО, отнасящо се за списъка на отпадъците съгласно Директива 2008/98/ЕО на Европейския парламент и на Съвета и въвеждането на прилагащи мерки на Регламент (ЕС) №1357/2014 на Комисията от 18 декември 2014 година за замяна на приложение III към Директива 2008/98/ЕО на Европейския Парламент и на Съвета.

С проекта на НИД на Наредба №2 се правят промени в обозначенията на свойствата, определящи отпадъците като опасни, за да се приведат в съответствие със Регламент (ЕС) №1357/2014 за замяна на приложение III към Директива 2008/98/ЕО на Европейския парламент и на Съвета относно отпадъците и за отмяна на определени директиви. Промяната цели наименованията на определени опасни свойства да се приведат в съответствие със законодателството на съюза в областта на химикалите и по специално с новите кодове за клас и категория на опасност, определени в Регламент ЕО №1272/2008 /CLP регламент/. Промяната на наименованията на опасните свойства е адаптирана и към научно техническия прогрес, за да бъдат съгласувани с нормативната уредба по химикали. Въведени са нови наименования на опасните свойства Н12 и Н15, за да се осигури съответствие с наименованието на другите опасни свойства.

 В проекта на НИД се изменя списъка на отпадъците в съответствие с Решение 2014/955/ЕС.

В проекта на НИД е добавен реда за съгласуване на план за вземане на проби за класификация на отпадъците въз основа на изпитване, по настоящем част от Приложение № 5 към Заповед № РД-250/21.04.2015 г. на министъра на околната среда и водите.

В проекта на НИД се въвеждат критерии за определяне на опасното свойство НР 14 „Токсични за околната среда“, в съответствие с критериите на европейското законодателство за опасните химични вещества и смеси.